b'\n_START_ARTICLE_\nPierre Wom\xc3\xa9\n_START_SECTION_\nTraject\xc3\xb2ria\n_START_PARAGRAPH_\nDespr\xc3\xa9s de militar a equips del seu pa\xc3\xads, d\xc3\xb3na el salt a Europa el 1996, fitxant per la Vicenza Calcio. Hi milita a diversos equips italians, com l\'AS Roma o el FC Bologna. Posteriorment hi juga ambe el Fulham angl\xc3\xa8s i el RCD Espanyol. Retorna a It\xc3\xa0lia (Brescia Calcio i Inter de Mil\xc3\xa0, abans de marxa a la Bundesliga alemanya, on ha jugat amb el Werder Bremen i el K\xc3\xb6ln._NEWLINE_Wom\xc3\xa9 \xc3\xa9s un dels sis jugadors que ha militat a les m\xc3\xa0ximes categories d\'Espanya, Anglaterra, It\xc3\xa0lia i Alemanya, junt a Jon Dahl Tomasson, Abel Xavier, Gheorghe Popescu, Florin Raducioiu i Maniche).\n_START_SECTION_\nInternacional\n_START_PARAGRAPH_\nHa estat internacional amb la selecci\xc3\xb3 del Camerun en 67 ocasions, tot marcant cinc gols. Hi va participar en els Mundials de 1998 i 2002, a les Copes d\'\xc3\x80frica de 2000 i 2006, i a la Copa Confederacions del 2001._NEWLINE_El 8 d\'octubre de 2005, Wom\xc3\xa9 va fallar un penal al minut 95, en el partit classificatori per al Mundial d\'Alemanya 2006, davant la selecci\xc3\xb3 d\'Egipte. Si hagu\xc3\xa9s marcat, la seua selecci\xc3\xb3 haguera acudit a la cita, per\xc3\xb2 al no materialitzar la pena m\xc3\xa0xima, va ser Costa d\'Ivori qui va acudir a Alemanya. Pocs dies despr\xc3\xa9s, va exposar que "Ning\xc3\xba volia llen\xc3\xa7ar el penalt. Ning\xc3\xba. Ni Samuel Eto\'o ni el nostre capit\xc3\xa0 Rigobert Song, per qu\xc3\xa8 ells sabien que podria passar si fallaven. Jo sempre he tingut el coratge i vaig anar a llen\xc3\xa7ar-lo". Tamb\xc3\xa9 va assenyalar que havia rebut amenaces d\'alguns fans camerunesos._NEWLINE_Al 19 de mar\xc3\xa7 de 2007, va anunciar la seua retirada de les competicions internacionals.'